Gjennom de fire bøkene følger vi den norske gutten Endre som vokser opp på en husmannsplass sammen med mor, far, søsken og bestefar på midten av 1800-tallet. Familien lever i trange kår og drømmen om et bedre liv i den «nye» verden Amerika vokser. På denne tiden flytter mange nordmenn ut. Når Endres beste venn drar med sin familie, stjeler Endre storbondens gullklokke for å finansiere sin egen reise. I første bind kommer han seg til Christiania (Oslo) og på Amerikabåten.